Partnera apliecinĀjums

|  |  |
| --- | --- |
| Projekta saīsinātais nosaukums: |  |
| Projekta numurs: |  |
| Pārskata perioda nr. un periods: |  |
| Projekta partnera nosaukums: |  |

Parakstot šo apliecinājumu, Eiropas Strukturālo un investīciju fondu mērķa “Eiropas teritoriālā sadarbība” **Centrālā Baltijas jūras reģiona pārrobežu sadarbības programmas** 2014.-2020.gada plānošanas periodā (turpmāk - Programma) projekta partneris apstiprina, ka:

1. partnera pārskatā sniegtās ziņas ir pilnīgas un patiesas un pārskatam pievienotās vai pārskata precizēšanas laikā papildu iesniegtās dokumentu kopijas atbilst to oriģināliem;
2. ir iepazinies un projekta īstenošanā ievēro visus ar Programmas ieviešanu saistošos normatīvos aktus (Eiropas Savienības un Latvijas Republikas normatīvos aktus, Programmas dokumentus un vadlīnijas finansējuma saņēmējiem pareizai finanšu pārvaldībai projektu īstenošanā);
3. ir ievērots Starptautisko un Latvijas Republikas nacionālo sankciju likumā noteiktais aizliegums sadarboties ar sankciju subjektiem un ir ievērotas starptautiskās sankcijas, nacionālās sankcijas, kā arī likumā noteiktajos gadījumos Eiropas Savienības vai Ziemeļatlantijas līguma organizācijas dalībvalsts noteiktās sankcijas;
4. partnera pārskatā iekļautie tiešie izdevumi ir faktiski veikti, iegrāmatoti projekta grāmatvedības reģistros un visi partnera pārskatā iekļautie izdevumi atbilst projekta iesniegumā, finansēšanas un partnerības līgumā paredzētajam;
5. ir pieejami visi ar projekta ieviešanu saistītie oriģinālie izmaksu pamatojošie dokumenti, izņemot vienkāršoto izmaksu piemērošanas gadījumus, ir nodrošināta audita izsekojamība un pietiekamas revīzijas liecības atbilstoši Eiropas Parlamenta un Padomes 2013. gada 17. decembra regulai (ES) Nr. 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes regula Nr. 1303/2013);
6. ir ievērotas iepirkumu procedūru prasības, valsts atbalsta prasības (*de minimis*), vides aizsardzības prasības, kā arī dzimumu līdztiesības un nediskriminācijas princips;
7. partnera pārskatā nav iekļautas pakalpojumu un piegāžu izmaksas, kas radušās, pamatojoties uz noslēgtajiem līgumiem starp projekta partneriem, projekta partneru struktūrvienībām, un ar projekta partneru organizāciju darbiniekiem;
8. projekta īstenošanā nav radies interešu konflikts atbilstoši likumā “Par interešu konflikta novēršanu valsts amatpersonu darbībā” un Ministru kabineta 2017. gada 28. februāra noteikumos Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” minētajam;
9. gadījumā, ja partnera pārskatā kādas aktivitātes/rezultāta izmaksas iekļautas kā vienreizējais maksājums *(lump sum),* tad attiecīgā aktivitāte īstenota un rezultāts sasniegts atbilstoši projekta iesniegumā apstiprinātajam vienreizējā maksājuma pamatojumam;
10. projekta tiešajās attiecināmajās izmaksās nav iekļautas finansējuma saņēmēja pamatdarbības izmaksas vai no citiem Eiropas Savienības, starptautiskajiem vai nacionālajiem finanšu instrumentiem līdzfinansētās izmaksas;
11. ir ievērotas informācijas un publicitātes prasības atbilstoši Eiropas Parlamenta un Padomes regulā Nr. 1303/2013 un Programmas dokumentos noteiktajam;
12. gadījumā, ja projekta partneris ir reģistrēts Valsts ieņēmumu dienesta PVN maksātāju reģistrā un partnera pārskatā attiecināmajās izmaksās ir iekļāvis PVN par projekta ietvaros iegādātajām precēm vai saņemtajiem pakalpojumiem, projektā veiktos PVN maksājumus neatgūst Latvijas Republikas normatīvajos aktos noteiktajā kārtībā;
13. partnera pārskatā ir uzrādīti visi ar projektu saistītie ieņēmumi atbilstoši Eiropas Parlamenta un Padomes regulā Nr. 1303/2013 un Programmas dokumentos noteiktajam;
14. saskaņā ar Eiropas Parlamenta un Padomes regulas Nr. 1303/2013 noteikumiem projekta ietvaros radītajos ieguvumos un rezultātos netiks veiktas nekādas būtiskas izmaiņas, kas ietekmē projekta ieguvumu/rezultātu veidu, mērķus vai īstenošanas nosacījumus, tādējādi traucējot projekta sākotnējo mērķu sasniegšanu, projekta ieguvumi, rezultāti netiks izbeigti vai pārcelti uz citu vietu ārpus Programmas teritorijas, netiks veiktas tādas izmaiņas infrastruktūras daļas īpašnieku sastāvā, kas sniedz uzņēmumam vai publiskai struktūrai nepamatotas priekšrocības, projekta ieviešanas laikā un 5 (piecus) gadus pēc pēdējā maksājuma veikšanas projekta vadošajam partnerim;
15. saskaņā ar Eiropas Parlamenta un Padomes regulas Nr. 1303/2013 noteikumiem projekta ieviešanas laikā, kā arī 10 gadus pēc pēdējā maksājuma pārskaitīšanas projekta vadošajam partnerim netiks mainīts investīciju īpašumtiesību veids un lietošanas mērķis;
16. atbilstoši Programmas prasībām visi oriģinālie izmaksu pamatojošie dokumenti tiks glabāti četrus gadus pēc pēdējā maksājuma pārskaitīšanas projekta vadošajam partnerim;
17. atbilstoši Eiropas Parlamenta un Padomes regulas Nr. 1303/2013 un Programmas dokumentos noteiktajām prasībām projekta darījumu atspoguļošanai ir ieviesta atsevišķa grāmatvedības uzskaites sistēma vai atbilstošs grāmatvedības kods.

Lūdzam sniegt detalizētu skaidrojumu, kā tiek nodrošināta nodalīta projekta izdevumu uzskaite[[1]](#footnote-1)\*:

|  |
| --- |
|  |

|  |  |
| --- | --- |
| Partnera pārstāvis: |  |
| Ieņemamais amats: |  |
| Iestādes zīmogs un pārstāvja paraksts: |  |
| Datums un vieta: |  |

Lūdzam norādīt kontaktpersonu sadarbībai ar Finanšu kontroles institūciju:

|  |  |
| --- | --- |
| Vārds, uzvārds: |  |
| Amats:  |  |
| Kontakttālrunis: |  |
| e-pasta adrese: |  |

1. \* Šis lauks obligāti aizpildāms, iesniedzot pirmo partnera pārskatu un, ja notikušas izmaiņas (piemēram, nomainīta grāmatvedības programma). [↑](#footnote-ref-1)